Auzit havetz del mascolin,

ara·us dirai del femnin 
qu'el primier rech deu hom dir il, 
ma, ta, sa, autra e cil; 
e tuit li singular oblic 
van enaisi com ieu vos dic, 
ma, ta, sa, la, cella, cesta, 
autra, lei, celei, e aquesta; 
e en totz los plurals cas 
van aisi com mas, tas, las, sas, 
encara autras e cellas,
aquestas, cestas e aquellas. 
Els singulars ditz hom nostra,
mieua, sieua, tieua e vostra,
e en los plurals fai sieuas,
vostras, nostras, tieuas, e mieuas;
e per q'hajatz maior membrança,
jes vos declin il ses duptansa.